ต้านไม่ไหว! “ฮอนด้า” ปิด 2 โรงงาน “อยุธยา-ปราจีนฯ” ถึง 30 เม.ย.63 เซ่น “โควิด-19”
ต้านไม่ไหว!“ฮอนด้า” ปิด 2 โรงงาน “อยุธยา-ปราจีนฯ” ชั่วคราว ตั้งแต่ 27 มี.ค. ถึง 30 เม.ย. รับผลกระทบ “โควิด-19”
ต้านไม่ไหว!“ฮอนด้า” ปิด 2 โรงงาน “อยุธยา-ปราจีนฯ” ชั่วคราว ตั้งแต่ 27 มี.ค. ถึง 30 เม.ย. รับผลกระทบ “โควิด-19”
27 มี.ค. 2563

บริษัท ฮอนด้า ออโตโมบิล (ประเทศไทย) จำกัด แจ้งหยุดการเดินสายการประกอบรถยนต์ชั่วคราวของโรงงานทั้ง 2 แห่ง ที่ จ.พระนครศรีอยุธยา และ จ.ปราจีนบุรี เพื่อให้สอดคล้องกับสถานการณ์ตลาดที่ลดลงอย่างรวดเร็ว จากผลกระทบของการแพร่ระบาดของไวรัสโควิด-19 ที่ทวีความรุนแรงมากยิ่งขึ้น
และเพื่อให้เป็นไปในทิศทางเดียวกันกับแนวทางการแก้ไข ตลอดจนมาตรการการควบคุมการแพร่ระบาดอื่นๆ ของภาครัฐ บริษัทจะหยุดการเดินสายการประกอบรถยนต์ของโรงงานทั้ง 2 แห่ง ตั้งแต่วันที่ 27 มี.ค.จนถึงวันที่ 30 เม.ย.63 หรือจนกว่าจะมีประกาศเพิ่มเติม
โดยให้พนักงานที่เกี่ยวข้องบางส่วนทำงานจากที่บ้าน (Work from Home) และบริษัทยังคงมาตรการที่เข้มงวดให้พนักงานอยู่ในที่พักอาศัย งดเว้นการเดินทาง รวมถึงไม่เดินทางกลับภูมิลำเนาในช่วงเวลาดังกล่าว และจะดำเนินการตามมาตรการอื่นๆ ที่รัฐบาลและหน่วยงานที่เกี่ยวข้องกำหนดอย่างเคร่งครัด
นอกจากนี้บริษัทจะยังคงเฝ้าติดตามสถานการณ์อย่างใกล้ชิด และมีความพร้อมในการดำเนินการต่างๆ โดยให้ความสำคัญสูงสุดกับการดูแล ให้ความช่วยเหลือทุกฝ่ายที่เกี่ยวข้อง ตลอดจนให้ความร่วมมือกับภาครัฐและองค์กรต่างๆ เพื่อร่วมฝ่าฟัน และผ่านพ้นสถานการณ์ยากลำบากนี้ไปด้วยกัน